മഹാരാഷ്ട്രയില് സിക കേസ് റിപ്പോര്ട്ട് ചെയ്ത പിന്നാലെ വീടുകള് തോറും സര്വ്വേ നടത്താനൊരുങ്ങി ആരോഗ്യ വകുപ്പ്, ആളുകളെ നിരീക്ഷിക്കുന്നു പൂനെ : മഹാരാഷ്ട്രയില് ആദ്യ സിക കേസ് റിപ്പോര്ട്ട് ചെയ്തതിന് ശേഷം ആളുകളെ നിരീക്ഷിക്കാനും സിക്ക വൈറസ് പടരുന്നത് തടയാനും സംസ്ഥാനം വീടുതോറും സര്വേ നടത്തുകയും കമ്മ്യൂണിറ്റി മാനേജ്മെന്റിന്റെ സഹായം തേടുകയും ചെയ്യുന്നുവെന്ന് മഹാരാഷ്ട്ര ആരോഗ്യ വകുപ്പിന്റെ നിരീക്ഷണ ഓഫീസര് പ്രദീപ് അവാട്ടെ ഇന്ത്യ ടുഡേ ടിവിയോട് പറഞ്ഞു. സംസ്ഥാനത്ത് ആദ്യത്തെ സിക കേസ് പുണെ ജില്ലയില് നിന്നാണ് റിപ്പോര്ട്ട് ചെയ്തത്. സിക്ക പകരുന്ന വെക്റ്റര് ഡെങ്കിപ്പനിക്കും ചിക്കുന്ഗുനിയയ്ക്കും സമാനമാണെന്ന് അദ്ദേഹം പറഞ്ഞു. സികയ്ക്കൊപ്പം രണ്ട് അണുബാധകളും ഗ്രാമത്തില് റിപ്പോര്ട്ട് ചെയ്യപ്പെട്ടിട്ടുണ്ട്. പരിശോധന നടത്തിയ40 സാമ്ബിളുകളില് 20 എണ്ണത്തില് ചിക്കുന്ഗുനിയയും മൂന്ന് ഡെങ്കിപ്പനിയും ഒന്ന് സിക്കയുമാണ്. അടുത്ത 3 ദിവസങ്ങളില് ആദ്യ കേസ് റിപ്പോര്ട്ട് ചെയ്ത 5 കിലോമീറ്റര് പരിധിയിലുള്ള എല്ലാ ഗ്രാമങ്ങളിലും ഞങ്ങള് വീടുകള് തോറും സര്വേ നടത്താന് പോകുന്നു. ഏഴ് ഗ്രാമങ്ങളിലെ ഏകദേശം 9,000 ആളുകളെ നിരീക്ഷിക്കുന്നതിനായി ടീമുകള് രൂപീകരിച്ചു.